ભોજપુરી ફિલ્મ ‘અપહરણ ઉદ્યોગ’માં તેજપ્રતાપ મુખ્યપ્રધાનનો રોલ ભજવી રહ્યા છે તેજપ્રતાપે આ ફિલ્મમાં પોતાની ભૂમિકા અંગે વાત કરતાં જણાવ્યું હતું કે હું આ ફિલ્મમાં મુખ્યપ્રધાનની ભૂમિકામાં છું. આ રોલ ઘણો પોઝિટિવ છે. સીએજીના બેનર હેઠળ બની રહેલી ફિલ્મ ‘અપહરણ ઉદ્યોગ’માં ભોજપુરીના પ્રસિદ્ધ ગાયક છોટુ છલિયા, અભિનેતા વીરેન્દ્રકુમાર, કિશન ચૌધરી, અભિનેત્રી દીક્ષા ચૌધરી, મહિલા કલાકાર સંગીતા અને પિન્કી સિંહા ઉપરાંત અન્ય કલાકારો અભિનય કરી રહ્યા છે. તેજપ્રતાપે રવિવારે રાજગીર ખાતે યોજાયેલા ફિલ્મના શૂટિંગમાં ભાગ લીધો હતો અને ખૂબ જ સારી રીતે મુખ્યપ્રધાનની ભૂમિકાને સુંદર અભિનય દ્વારા ન્યાય આપ્યો હતો. આ ફિલ્મમાં એક ગામના બાળકનું અપહરણ થઇ જાય છે. બાળકના અપહરણ પર રોષે ભરાયેલ ગ્રામજનો સરકાર અને પોલીસતંત્ર વિરુદ્ધ નારાબાજી કરે છે.